b"\n_START_ARTICLE_\nEmil Gu\xc3\xadlels\n_START_SECTION_\nBiografia\n_START_PARAGRAPH_\nComen\xc3\xa7a a estudiar piano a l'edat de 6 anys a Odessa, on d\xc3\xb3na el seu primer concert amb 13 anys. El 1935, estudia al Conservatori de Moscou, especialment amb Heinrich Neuhaus. El 1938 guanya el Concurs International Eug\xc3\xa8ne Ysa\xc3\xbfe a Brussel\xc2\xb7les. El 1951 \xc3\xa9s nomenat professor al Conservatori Txaikovski de Moscou. Va ser un dels pocs artistes sovi\xc3\xa8tics que van fer una carrera internacional. Va gravar nombrosos discs als Estats Units i el seu prestigi va ser mundial. \xc3\x89s considerat com un dels 10 o 12 millors pianistes del segle XX, compartint amb els seus companys, Vladimir Horowitz, Sviatoslav Richter, a m\xc3\xa9s de Josef Hofmann, Alfred Cortot, Arturo Benedetti Michelangeli i Claudio Arrau. Form\xc3\xa0 un c\xc3\xa8lebre trio amb Leonid Kogan i Mstislav Rostrop\xc3\xb3vitx._NEWLINE_Va rebre el t\xc3\xadtol d'Artista del Poble de l'URSS (1954) i d'Heroi del Treball Socialista, tres Ordes de Lenin, un orde de la Bandera Roja del Treball, un de l'Amistat dels Pobles i una Ins\xc3\xadgnia d'Honor, un Premi Stalin (1946) i un Premi Lenin (1962)\n_START_SECTION_\nRepertori\n_START_PARAGRAPH_\nEs va dedicar fonamentalment a la m\xc3\xbasica del Romanticisme. S\xc3\xb3n especialment famoses les seves interpretacions dels concerts i les sonates de Beethoven, Brahms i Schumann._NEWLINE_En 1940-1944 Emil Gilels es va casar amb la pianista Roza T\xc3\xa0markina."